ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ/น. 46/2541เรื่อง การเตรียมความพร้อมของบริษัทหลักทรัพย์เพื่อแก้ไขปัญหาปี ค.ศ. 2000 อาศัยอํานาจตามความในมาตรา 108 มาตรา 109 และมาตรา 141(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์โดยความเห็นชอบของคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "บริษัทหลักทรัพย์" หมายความว่า บริษัทที่ได้รับใบอนุญาตให้ประกอบธุรกิจหลักทรัพย์ "ปัญหาปี ค.ศ. 2000" หมายความว่า ปัญหาเกี่ยวกับระบบคอมพิวเตอร์และอุปกรณ์ที่ควบคุมด้วยไมโครโปรเซสเซอร์ที่อาจจะเกิดขึ้นเนื่องจากปี ค.ศ. 2000 "มาตรฐาน ก.ล.ต. เกี่ยวกับขั้นตอนการแก้ไขและตรวจสอบการแก้ไขปัญหาปี ค.ศ. 2000" หมายความว่า ข้อกําหนดขั้นต่ําเกี่ยวกับขั้นตอนการแก้ไขและตรวจสอบความครบถ้วนในการดําเนินการแก้ไขปัญหาปี ค.ศ. 2000 ที่ออกโดยสํานักงาน "ผู้ตรวจสอบ" หมายความว่า ผู้ที่ได้รับความเห็นชอบเป็นผู้สอบบัญชีตามประกาศ ของสํานักงานว่าด้วยการให้ความเห็นชอบผู้สอบบัญชี หรือบุคคลอื่นที่ได้รับความเห็นชอบจากสํานักงาน "ตัวแทนสนับสนุน" หมายความว่า ตัวแทนเพื่อทําหน้าที่สนับสนุนการจําหน่ายหน่วยลงทุนของกองทุนปิด ตัวแทนเพื่อทําหน้าที่สนับสนุนการขายและรับซื้อคืนหน่วยลงทุนของกองทุนเปิด หรือตัวแทนเพื่อทําหน้าที่รับคําสั่งซื้อขายหน่วยลงทุนของกองทุนปิด แล้วแต่กรณี "ระบบงานสําคัญ" หมายความว่า ระบบธุรกรรมหลักของบริษัทหลักทรัพย์ที่หากเกิดความเสียหายเนื่องจากปัญหาปี ค.ศ. 2000 แล้วจะก่อให้เกิดความเสียหายต่อบุคคลภายนอก เช่น ผู้ลงทุน ผู้ถือหน่วยลงทุน ศูนย์รับฝากหลักทรัพย์ หรือตลาดหลักทรัพย์แห่งประเทศไทย เป็นต้น "กองทุนรวม" หมายความว่า กองทุนปิดและกองทุนเปิด "กองทุนปิด" หมายความว่า กองทุนรวมประเภทไม่รับซื้อคืนหน่วยลงทุนที่จัดตั้งและจัดการโดยบริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม "กองทุนเปิด" หมายความว่า กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม "ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม "ผู้รับฝากทรัพย์สิน" หมายความว่า ผู้รับฝากทรัพย์สินของกองทุนส่วนบุคคล "นายทะเบียน" หมายความว่า บุคคลที่ได้รับใบอนุญาตการให้บริการเป็นนายทะเบียนหลักทรัพย์ "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ให้บริษัทหลักทรัพย์ดําเนินการแก้ไขปัญหาปี ค.ศ. 2000 ให้เป็นไปตามมาตรฐาน ก.ล.ต. เกี่ยวกับขั้นตอนการแก้ไขและตรวจสอบการแก้ไขปัญหาปี ค.ศ. 2000 และจัดให้มีผู้ตรวจสอบเป็นผู้ที่มีหน้าที่ตรวจสอบและจัดทํารายงานผลการตรวจสอบความครบถ้วนในการดําเนินการแก้ไขปัญหาปี ค.ศ. 2000 ของบริษัทหลักทรัพย์ตามมาตรฐาน ก.ล.ต. เกี่ยวกับขั้นตอนการแก้ไขและตรวจสอบการแก้ไขปัญหาปี ค.ศ. 2000 และจัดส่งรายงานผลการตรวจสอบดังกล่าวให้สํานักงานภายในสิบห้าวันนับตั้งแต่วันถัดจากวันที่ผู้ตรวจสอบลงลายมือชื่อในรายงานผลการตรวจสอบดังกล่าว แต่ต้องไม่เกินวันที่ 30 มิถุนายน 2542ข้อ ๓ ให้บริษัทหลักทรัพย์จัดทําและส่งรายงานความคืบหน้าในการดําเนินการแก้ไขปัญหาปี ค.ศ. 2000 ตามข้อ 2 ตามแบบท้ายประกาศนี้ต่อสํานักงานเป็นรายเดือนภายในวันที่เจ็ดของเดือนถัดไป จนกว่าจะได้มีการจัดส่งรายงานผลการตรวจสอบที่ผู้ตรวจสอบแสดงความเห็นว่า บริษัทหลักทรัพย์สามารถดําเนินการแก้ไขปัญหาปี ค.ศ. 2000 ให้เป็นไปตามมาตรฐาน ก.ล.ต. เกี่ยวกับขั้นตอนการแก้ไขและตรวจสอบการแก้ไขปัญหาปี ค.ศ. 2000 ข้อ ๔ ในกรณีที่รายงานผลการตรวจสอบการเตรียมความพร้อมเพื่อแก้ไขปัญหาปี ค.ศ. 2000 แสดงให้เห็นว่าบริษัทหลักทรัพย์ยังมีปัญหาที่ต้องแก้ไขให้เป็นไปตามมาตรฐาน ก.ล.ต. เกี่ยวกับขั้นตอนการแก้ไขและตรวจสอบการแก้ไขปัญหาปี ค.ศ. 2000 บริษัทหลักทรัพย์ต้องดําเนินการดังต่อไปนี้ (1) จัดทํารายงานชี้แจงสาเหตุและจัดทําแผนการแก้ไขปัญหาปี ค.ศ. 2000 ในส่วนที่มีปัญหาที่ต้องแก้ไขให้เป็นไปตามมาตรฐาน ก.ล.ต. เกี่ยวกับขั้นตอนการแก้ไขและตรวจสอบการแก้ไขปัญหาปี ค.ศ. 2000 ส่งให้สํานักงานภายในสิบห้าวันนับตั้งแต่วันถัดจากวันที่ผู้ตรวจสอบลงลายมือชื่อในรายงานผลการตรวจสอบดังกล่าว (2) ดําเนินการให้เป็นไปตามแผนที่ได้ส่งให้สํานักงานตาม (1) และจัดให้มีผู้ตรวจสอบเป็นผู้มีหน้าที่ตรวจสอบการแก้ไขปัญหาดังกล่าวให้เป็นไปตามมาตรฐาน ก.ล.ต. เกี่ยวกับขั้นตอนการแก้ไขและตรวจสอบการแก้ไขปัญหาปี ค.ศ. 2000 และจัดส่งรายงานผลการตรวจสอบให้สํานักงานภายในสิบห้าวันนับตั้งแต่วันถัดจากวันที่ผู้ตรวจสอบลงลายมือชื่อในรายงานผลการตรวจสอบดังกล่าว แต่ต้องไม่เกินวันที่ 27 ธันวาคม 2542 ข้อ ๕ ให้บริษัทหลักทรัพย์เปิดเผยรายงานผลการตรวจสอบตามข้อ 2 และข้อ 4 โดยการปิดประกาศใบสรุปผลการตรวจสอบตามมาตรฐาน ก.ล.ต. เกี่ยวกับขั้นตอนการแก้ไขและตรวจสอบการแก้ไขปัญหาปี ค.ศ. 2000 ตั้งแต่วันที่ได้จัดส่งรายงานผลการตรวจสอบดังกล่าวให้สํานักงานแล้ว จนถึงวันที่ 31 ธันวาคม 2543 ไว้ในที่เปิดเผย ณ สํานักงานใหญ่และสํานักงานสาขาของบริษัทหลักทรัพย์ และจัดให้มีรายงานผลการตรวจสอบไว้ที่สถานที่ดังกล่าวและสถานที่ติดต่อทุกแห่งของตัวแทนสนับสนุนที่ใช้ในการซื้อขายหน่วยลงทุน เพื่อให้ประชาชนสามารถตรวจดูได้ข้อ ๖ ในกรณีที่ปรากฏผลจากรายงานผลการตรวจสอบตามข้อ 2 หรือข้อ 4 หรือปรากฏผลจากรายงานความคืบหน้าตามข้อ 3 หรือปรากฏผลจากการตรวจสอบของสํานักงานว่าบริษัทหลักทรัพย์ใดยังมีปัญหาที่ต้องแก้ไขให้เป็นไปตามมาตรฐาน ก.ล.ต. เกี่ยวกับขั้นตอนการแก้ไขและตรวจสอบการแก้ไขปัญหาปี ค.ศ. 2000 สํานักงานอาจเปิดเผยรายชื่อของบริษัทหลักทรัพย์ดังกล่าวรวมตลอดถึงรายละเอียดที่เกี่ยวข้องกับการแก้ไขปัญหาปี ค.ศ. 2000 ให้ประชาชนทราบ ข้อ ๗ ในกรณีที่มีเหตุการณ์หรือการเปลี่ยนแปลงใด ๆ เกิดขึ้นภายหลังจากวันที่ผู้ตรวจสอบเห็นว่าบริษัทหลักทรัพย์สามารถดําเนินการแก้ไขปัญหาปี ค.ศ. 2000 ได้ อันมีผลกระทบต่อระบบงานสําคัญของบริษัทหลักทรัพย์ที่สืบเนื่องหรือเป็นผลมาจากปัญหาปี ค.ศ. 2000 และบริษัทหลักทรัพย์ไม่สามารถแก้ไขปัญหาได้ ให้บริษัทหลักทรัพย์รายงานเหตุการณ์หรือการเปลี่ยนแปลงดังกล่าวให้สํานักงานทราบโดยพลัน และให้บริษัทหลักทรัพย์จัดส่งแผนการแก้ไขปัญหาดังกล่าวให้สํานักงานภายในสิบห้าวันนับตั้งแต่วันถัดจากวันที่เกิดเหตุการณ์หรือมีการเปลี่ยนแปลงดังกล่าวเกิดขึ้น เว้นแต่บริษัทหลักทรัพย์สามารถแก้ไขปัญหานั้นให้ลุล่วงไปได้ภายในเวลาดังกล่าวข้อ ๘ โดยไม่เป็นการจํากัดอํานาจของสํานักงานตามมาตรา 142 มาตรา 144 และมาตรา 145 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ที่จะสั่งเป็นประการอื่นเมื่อปรากฏต่อสํานักงานว่าบริษัทหลักทรัพย์ใดไม่สามารถแก้ไขปัญหาปี ค.ศ. 2000 ให้เป็นไปตามมาตรฐาน ก.ล.ต. เกี่ยวกับขั้นตอนการแก้ไขและตรวจสอบการแก้ไขปัญหาปี ค.ศ. 2000 ได้ภายในวันที่ 27 ธันวาคม 2542 หรือมีพฤติการณ์อื่นใดบ่งชี้ให้สามารถประเมินได้ว่าบริษัทหลักทรัพย์ใดไม่สามารถแก้ไขปัญหาปี ค.ศ. 2000 อันจะเป็นเหตุให้บริษัทหลักทรัพย์ไม่สามารถดําเนินงานของระบบงานสําคัญได้ก่อนกําหนดเวลาดังกล่าว หรือปรากฏต่อสํานักงานว่าบริษัทหลักทรัพย์ประสบปัญหาปี ค.ศ. 2000 อันอาจส่งผลกระทบต่อบุคคลภายนอกอย่างมีนัยสําคัญและบริษัทหลักทรัพย์นั้นจะไม่สามารถแก้ไขปัญหาดังกล่าวให้ลุล่วงไปได้ สํานักงานอาจพิจารณาดําเนินการดังต่อไปนี้(1) สั่งให้ส่งแผนหรือสั่งให้แก้ไขแผนในการแก้ไขปัญหาปี ค.ศ. 2000(2) สั่งให้คืนหลักทรัพย์ให้แก่ลูกค้าภายในเวลาที่สํานักงานกําหนด(3) สั่งเพิกถอนการเป็นผู้รับผิดชอบในการดําเนินการของกองทุนรวมและแต่งตั้งให้บริษัทหลักทรัพย์อื่นเข้าเป็นผู้รับผิดชอบในการดําเนินการแทน หรือไม่อนุมัติคําขอจัดตั้งกองทุนรวมหรือคําขอจดทะเบียนเพิ่มทุนของกองทุนรวม (4) สั่งให้งดเว้นการขยายการประกอบธุรกิจ ไม่ว่าทั้งหมดหรือบางส่วน (5) สั่งให้ระงับการประกอบธุรกิจหลักทรัพย์ ไม่ว่าทั้งหมดหรือบางส่วน ข้อ ๙ ในการดําเนินการของบริษัทหลักทรัพย์ หากปรากฏต่อบริษัทหลักทรัพย์ว่าผู้ดูแลผลประโยชน์ ผู้รับฝากทรัพย์สิน นายทะเบียน หรือตัวแทนสนับสนุนไม่สามารถแก้ไขปัญหาปี ค.ศ. 2000 ได้ตามมาตรการของหน่วยงานที่กํากับดูแลบุคคลดังกล่าว และหากบริษัทหลักทรัพย์ยังคงดําเนินธุรกิจกับบุคคลดังกล่าวต่อไปจะก่อให้เกิดหรืออาจก่อให้เกิดความเสียหายต่อบริษัทหลักทรัพย์ กองทุนรวม กองทุนส่วนบุคคล หรือผู้ถือหน่วยลงทุนของกองทุนรวมได้ ให้บริษัทหลักทรัพย์นั้นดําเนินการเปลี่ยนตัวผู้ดูแลประโยชน์ ผู้รับฝากทรัพย์สิน นายทะเบียน หรือตัวแทนสนับสนุนนั้น แล้วแต่กรณีข้อ ๑๐ ให้บริษัทหลักทรัพย์จัดให้มีการสํารองข้อมูลของลูกค้าของบริษัทหลักทรัพย์หรือของผู้ถือหน่วยลงทุนของกองทุนรวมที่บริษัทหลักทรัพย์เป็นผู้รับผิดชอบดําเนินการ และข้อมูลรายละเอียดหลักทรัพย์หรือทรัพย์สินของลูกค้าหรือของกองทุนรวมดังกล่าวอย่างน้อย ณ วันทําการสุดท้ายของปี พ.ศ. 2542 ให้อยู่ในรูปของเอกสารไว้ ณ ที่ทําการของบริษัทหลักทรัพย์ ให้เสร็จสิ้นก่อนวันที่ 31 ธันวาคม 2542 เพื่อให้การให้บริการแก่ลูกค้า ผู้ถือหน่วยลงทุน หรือผู้ลงทุน และการจัดการกองทุนรวมหรือการจัดการกองทุนส่วนบุคคลสามารถดําเนินการได้อย่างถูกต้อง ข้อมูลที่บริษัทหลักทรัพย์ต้องจัดให้มีการสํารองตามวรรคหนึ่งอย่างน้อยต้องเป็นข้อมูลดังต่อไปนี้ (1)หลักทรัพย์ของลูกค้าที่ฝากไว้กับบริษัทหลักทรัพย์ เงินให้กู้ยืมเพื่อซื้อหลักทรัพย์หลักทรัพย์ยืมคงค้างของลูกค้า และหลักประกัน (2)ข้อมูลกองทุนรวมและกองทุนส่วนบุคคลที่บริษัทหลักทรัพย์เป็นผู้รับผิดชอบดําเนินการ ดังนี้ (ก)ทะเบียนหน่วยลงทุน (ข)คําสั่งซื้อและขายคืนหน่วยลงทุนที่อยู่ระหว่างดําเนินการ (ค)ค่ารับซื้อคืนหน่วยลงทุนและเงินปันผลค้างชําระ (ง)งบดุล งบกําไรขาดทุน และงบทดลองของกองทุนรวม (จ)หลักทรัพย์และทรัพย์สินที่กองทุนรวมและกองทุนส่วนบุคคลลงทุน รวมทั้งรายงานการลงทุนที่มียอดค้างรับหรือค้างชําระของแต่ละกองทุนข้อ ๑๑ ในกรณีที่บริษัทหลักทรัพย์เป็นธนาคารพาณิชย์ตามกฎหมายว่าด้วยการธนาคารพาณิชย์ หรือบริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ ให้บริษัทหลักทรัพย์ดังกล่าวจัดส่งสรุปการดําเนินการแก้ไขปัญหาปี ค.ศ. 2000ซึ่งจัดทําตามมาตรการเกี่ยวกับการแก้ไขปัญหาปี ค.ศ. 2000 ที่ธนาคารแห่งประเทศไทยกําหนดเฉพาะในส่วนที่เกี่ยวข้องกับธุรกิจหลักทรัพย์ ให้สํานักงานภายในกําหนดเวลาเดียวกับที่ต้องยื่นหรือจัดส่งต่อธนาคารแห่งประเทศไทย และให้ได้รับยกเว้นไม่ต้องดําเนินการตามประกาศนี้ เว้นแต่เป็นการดําเนินการตามคําสั่งของสํานักงานตามข้อ 8 และการดําเนินการตามข้อ 10ข้อ ๑๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 20 พฤศจิกายน พ.ศ. 2541 (นายปกรณ์ มาลากุล ณ อยุธยา) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์